Na temelju članka 84. Zakona o zdravstvenoj zaštiti („Narodne novine“ broj 100/18., 125/20. i 147/20.), članka 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15, 11/15.- pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21. - pročišćeni tekst) i članka 2. Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13. i 17/14.) Županijska skupština Koprivničko-križevačke županije na 6. sjednici održanoj 10. svibnja 2022. donijela je

Z A K LJ U Č A K

o proširenju djelatnosti Ljekarne Križevci

I.

Proširuju se djelatnosti koje obavlja Ljekarna Križevci za sljedeću djelatnost:

* prodaja na daljinu.

II.

Ovaj Zaključak objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 007-01/22-01/21

URBROJ: 2137-06/03-22-3

Koprivnica, 10. svibnja 2022.

PREDSJEDNIK

Damir Felak, dipl. ing., v.r.

O b r a z l o ž e nj e

Na temelju članka 84. Zakona o zdravstvenoj zaštiti („Narodne novine“ broj 100/18., 125/20. i 147/20.) upravno vijeće zdravstvene ustanove predlaže osnivaču promjenu ili proširenje djelatnosti.

Prema članku 37. stavku 1. Zakona o zdravstvenoj zaštiti  ljekarnička djelatnost obuhvaća opskrbu stanovništva lijekovima i medicinskim proizvodima te magistralnim/galenskim pripravcima te ljekarničku skrb u skladu s posebnim zakonom kojim se uređuje ljekarništvo.

Upravno vijeće Ljekarne Križevci predložilo je osnivaču Koprivničko-križevačkoj županiji proširenje djelatnosti, na način da Ljekarna Križevci, uz postojeće djelatnosti obavlja i prodaju na daljinu.

Sukladno navedenom, predlaže se članicama i članovima Županijske skupštine razmatranje i donošenje Zaključka o proširenju djelatnosti Ljekarne Križevci.

UPRAVNI ODJEL ZA ZDRAVSTVENO-SOCIJALNE DJELATNOSTI